Bill va Hillari Klintonning 8 yil mobaynidagi daromadi 140 mln dollarni tashkil etadi

Bill va Hillari Klintonning 2007-yildan 2014-yilgacha bo‘lgan daromadi deyarli 140 million dollarni tashkil etadi, deb xabar beradi Reuters.

Hillari Klintonning ma’lum qilishicha, shu vaqt davomida ular 43,6 million dollar miqdoridagi soliq to‘lovlarini to‘lagan. Yana 15 million dollarga yaqin mablag‘ Clinton Foundation oilaviy jamg‘armasi orqali xayriya ishlariga sarflangan.
Ularning asosiy mablag‘i ma’ruzalar hisobidan to‘plangan. 2013-yilda ular shu yo‘l bilan 22,85 million dollar ishlagan. Hillari Klintonning  har bir chiqishi 225 ming dollar va undan yuqori, Bill Klintonning chiqishi esa 125 mingdan 750 ming dollargacha baholangan.